Badmintonspiller Jan Ø. Jørgensen er klar til at spille om guld ved Yonex Copenhagen Master efter sejren over Viktor Axelsen.

Jan Ø. Jørgensen fik slået fast, hvem der ligger efter Peter Gade i dansk badminton. Til Yonex Copenhagen Masters onsdag aften slog den 23-årige badmintonspiller Viktor Axelsen 21-17 21-15. Det betyder, at Jan Ø. Jørgensen formentlig skal møde sin største konkurrent Peter Gade i finalen torsdag. Peter Gade har vundet Copenhagen Masters 10 gange før.